Sorszám:……………………………..

(Kamarai regisztrációs szám/év/tényleges sorszám,

egy példa: 09200/2016/001 )

**N Ö V É N Y V É D E L M I S Z O L G Á L T A T Á S I**

**S Z E R Z Ő D É S**

amely létrejött egyrészről:

…………………………………….. …………… növényvédelmi szaktanácsadó (Szolgáltató)

székhelye:…........................................................adószáma:……………..……………………

NMNK regisztrációs száma …………………………

másrészről:…………………………………………………………………(Gazdálkodó/Cégnév)

székhelye/lakcíme: ………………………………,adóazonosító/ adószáma……………………

MVH regisztrációs száma………………………..

kapcsolattartó neve: ……………………………… II.forg.kat.engedélyének száma:…………

között az alábbi napon és feltételek mellett :

1.) A Szolgáltató, a Gazdálkodó tulajdonát képező, illetve haszonbérletében álló az I-es számú mellékletben felsorolt kultúrákban és ingatlanokon növényvédelmi szaktanácsadást végez.

2.) A szolgáltatási szerződés időtartama:

A szerződés határozott\* ideig:

…………év……..hó……nap tól …………év ….. hó ……napig tart,

**vagy** határozatlan\* ideig tart. ( A határozott időjű szerződésnek legalább egy évre, vagy egy vegetációs ciklusra kell szólni, kivéve a közterületi növényvédelmet, mely rövidebb időtartamú is lehet-)

Meghatározatlan időtartam esetén az I. és II. számú mellékleteket minden év első napján aktualizálni kell. A határozatlan időtartamú szerződés bármelyik fél részéről a tárgyév vége, vagy a vegetációs ciklus befejeződése előtt 30 nappal írásban felmondható.

( \* - a választott rész aláhúzandó)

3.) A Szolgáltató az I-es számú mellékletben felsorolt területeken figyelemmel kíséri a növények fejlődését, az esetlegesen előforduló élettani rendellenességeket, és azok okait. Figyeli a kártevők és betegségek megjelenését, felszaporodását, valamint a gyomflóra alakulását, gyomosodás mértékét. Rovarcsapdák és meteorológiai eszközök igénybevételével előrejelzi a védekezések szükségességét, és idejét. Ezekről naplót vezet, és tájékoztatja a Gazdálkodót. Munkáját a legújabb szakmai ismeretek és eljárások, szakmai tapasztalatok alapján végzi.

* A Szolgáltató, a károk megelőzése, az esetleges fertőzések megszüntetése érdekében táblára lebontott írásos növényvédelmi technológiában ad szaktanácsot.
* A Gazdálkodó igénye esetén megrendeli a technológiai javaslatban szereplő készítményeket, illetve segít azok beszerzésében. A vényköteles növényvédő

szerek megvásárlásához szükséges növényorvosi vényeket a gazdálkodó részére kiállítja, és rendelkezésre bocsájtja.

* Figyeli az elvégzett növényvédelmi munkák eredményességét, az esetleges hibák kiküszöbölését a Gazdálkodóval megbeszéli.
* Vezeti a növényvédelemmel kapcsolatos dokumentációt. Amennyiben úgy állapodnak meg, folyamatosan vezeti a Permetezési naplót a Gazdálkodó által adott adatok alapján. Egyébként a Permetezési napló vezetése a Gazdálkodó feladata, a Szolgáltató aláírásával igazolja annak hitelességét.
* A Gazdálkodó kérése esetén alternatív megoldásokat kínál, lehetővé téve a megrendelő részére, hogy az ökonómiai kockázatvállalás mérlegelésével maga döntsön.

4.) A Szolgáltató akadályoztatása esetén írásban helyettesítő szolgáltatót bízhat meg szerződéses feladatainak teljesítésére az akadályoztatás időszakára.

5.) A Gazdálkodó vállalja, hogy a kémiai védekezés hatékonyságának fokozása és a vegyszerhasználat csökkentése érdekében folyamatosan, és szakszerűen végzi az agrotechnikai és fitotechnikai munkákat.

Köteles a növényvédelmi, illetve a gyomirtási munkák legeredményesebb elvégzéséhez szükséges, a Szolgáltató által megjelölt feltételeket hiánytalanul,és igény szerinti időben biztosítani, illetve betartani.

Köteles az adott növényvédő szerek szállítására, tárolására, kijuttatására vonatkozó előírásokat maradéktalanul betartani, illetve betartatni. Ebben a vonatkozásban különösen:

* köteles a felhasznált növényvédő szerre előírt védőfelszereléseket és egyéb berendezéseket biztosítani, valamint azok használhatóságát és használatát ellenőrizni, saját maga általvégzett kijuttatás esetén ezeket viselni.
* köteles az előírt várakozási időket (munkaegészségügyi, élelmezés-egészségügyi) betartani, illetve betartatni.
* köteles a növényvédelmi munkák befejezése után a Szolgáltató által meg jelölt időpontban, az előírások szerint kimosott, 1 liternél nagyobb űrtartalmú növényvédő szeres göngyölegeket, a meghatározott helyre leadni, illetve az egyéb göngyölegeket megtisztítás után a jogszabályokban előírtak szerint tárolni, majd megsemmisíttetni.
* a permetezési munkákat csak érvényes műszaki vizsgával rendelkező permetezőgéppel végzi, vagy végezteti. (2016. november 26. után)
* folyamatosan vezeti a permetezési naplót, vagy naprakész adatot ad a Szolgáltató részére a Permetezési napló vezetéséhez, amennyiben a Szolgáltató vezeti azt.

6.) Felek rögzítik, hogy az általuk végzett tevékenység a Gazdálkodó érdekében végzett, fokozott veszéllyel járó tevékenység. Szolgáltató a működése során jogellenes magatartásával okozott kárért kártérítési felelősséggel tartozik.

Szolgáltatót nem terheli kártérítési felelősség olyan kárért, amely a szaktanácsadásban előirt technológiától való eltérésből, valamint nem időben végzett védekezések miatt keletkezett, vagy a helytelen, nem szakszerűen végzett fitotechnikai, egyéb agrotechnikai hiba, hiányosság következtében kialakuló alacsony növényvédő szer hatékonyság miatt alakult ki, továbbá időben át nem adott szükséges adatok és visszaigazolások miatt jött létre.

7.) A Gazdálkodó vállalja, hogy a Szolgáltató tudta és egyetértése/javaslata nélkül nem alkalmaz semmilyen növényvédelmi eljárást, különösen nem növényvédő szer felhasználást.

8.) A Gazdálkodó, a Szolgáltató által leírt növényvédelmi szaktanácsot (technológiát) másnak, -- pl. kivitelezőnek – a Szolgáltató engedélye nélkül nem adja ki. A szerződő felek harmadik személynek gazdasági és a technológiai titkokat nem szolgáltathatnak ki, és a szerződésbontást követő egy évig ezzel nem is élhetnek vissza.

9.) A szolgáltatás díjazása:

A Szolgáltatót az elvégzett munkájáért díjazás illeti meg. A díjazás mértékéről, és megfizetésének időpontjáról a felek a II. számú mellékletben foglaltak szerint állapodnak meg. ( A melléklet csak az adott évre, vagy vegetációs ciklusra vonatkozik.)

10.) Vitás esetek:

Jelen szerződésben nem szabályozott kérdések vonatkozásában, vita esetén a Polgári törvénykönyv rendelkezései, valamint a hatályos szakmai jogszabályok az irányadók. A szerződő felek a vitás kérdésekben megpróbálnak egyezségre jutni. Ennek ellenére meg nem oldott esetekben szakmai vita tárgyában előbb kikérik a Magyar Növényvédő Mérnöki és Növényorvosi Kamara illetékes területi szervezetének állásfoglalását, majd a Szolgáltató székhelye szerinti Bíróság(…………………Járási Bíróság) illetékességében állapodnak meg.

11.) Elfogadó nyilatkozat:

A felek jelen szolgáltatói szerződést átolvasás és azonos értelmezés után, mint akaratukkal, szándékukkal minden vonatkozásban egyezőt, helybenhagyólag írták alá.

Készült 2 példányban, melyből egy-egy példányt a Szolgáltató, és a Gazdálkodó kap kézhez.

Kelt: ………………………,……….év…………….hó………nap

………………………………. …………………………………

Szolgáltató Gazdálkodó

Záradékok:

Jelen szerződés csak a kitöltött és aláírt I. és II.sz. mellékletekkel együtt érvényes. Az I. sz. mellékletet a növénykultúrák változásának megfelelően évente ki kell tölteni.

„A szerződésről a jogszabályban előírt adattartalommal a NÉBIH által működtetett internetes felületen bejelentést kell tenni!

(43/2010- (IV.23.) FVM rendelet 22. § 5. bekezdés 9. melléklet)”

1. számú melléklet

|  |  |  |  |  |
| --- | --- | --- | --- | --- |
| **Sorszám** | **A növényvédelmi munkavégzéssel érintett terület adatai** | | | **A növényvédelmi munkavégzéssel érintett növény kultúrák** |
| **Település** | **Helyrajzi szám (blokk azonosító)** | **Terület nagysága (ha)** |
|  |  |  |  |  |
|  |  |  |  |  |
|  |  |  |  |  |

Kelt:……………………,………..év…….hó…..nap

……………………………. …………………………..

Szolgáltató Gazdálkodó

1. számú melléklet

A felek jelen szerződésben foglalt munkák ellenértékét……………..Ft+ÁFA /év vagy vegetációs ciklus állapítják meg.

Fizetés: a Szolgáltató által kiállított számla alapján.

A számla kiállítása negyedéves bontásban\* /féléves bontásban\* /évente\* történik, készpénzben/átutalással.

(\*- a választott rész aláhúzandó)

Kelt:……………………,………..év…….hó…..nap

……………………………. …………………………..

Szolgáltató Gazdálkodó